Pasiūlymas Tarybos reglamentas iš dalies keičiantis 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) EN . /* KOM/2009/0588 galutinis - CNS 2009/0163 */





[pic] | EUROPOS BENDRIJŲ KOMISIJA | Briuselis, 2009.10.29 KOM(2009)588 galutinis 2009/0163 (CNS) Pasiūlymas TARYBOS REGLAMENTAS iš dalies keičiantis 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) EN . AIŠKINAMASIS MEMORANDUMAS PAGRINDINIAI FAKTAI 2009 m. liepos 16 d. Islandija pateikė paraišką Tarybai dėl narystės Europos Sąjungoje. Primindama 2006 m. gruodžio 14–15 d. Europos Vadovų Tarybos išvadose pareikštą atnaujintą susitarimą dėl plėtros, ypač principą, kad kiekviena paraišką pateikusi šalis vertinama pagal jos nuopelnus, per 2009 m. liepos 27 d. posėdį Bendrųjų reikalų taryba nusprendė vykdyti Europos Sąjungos sutarties 49 straipsnyje nustatytą procedūrą. Taigi Komisija buvo paprašyta pateikti Tarybai savo nuomonę dėl Islandijos paraiškos. Kol Komisija pateiks savo nuomonę Tarybai, Islandija gali būti laikoma potencialia šalimi kandidate. Kad Islandija galėtų pasinaudoti pagalba, teikiama potencialioms šalims kandidatėms pagal Pasirengimo narystei pagalbos priemonę (IPA), reikia iš dalies pakeisti 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) ([1]). Pirma, iš dalies keičiamas II priedas įtraukiant Islandiją į potencialių šalių kandidačių sąrašą. Antra, iš dalies keičiamas 4 straipsnis. 4 straipsnyje nustatyta, kad pagalba pagal šį reglamentą teikiama laikantis pasirengimo narystei bendro politikos pagrindo, nustatyto Europos ir stojimo partnerystėse, ir deramai atsižvelgiant į metiniame Komisijos plėtros dokumentų pakete esančius pranešimus ir strategijos dokumentą. Atsižvelgiant į tai, kad Europos ir stojimo partnerystės visų pirma skirtos Vakarų Balkanų šalims ir Turkijai siekiant nustatyti ES integracijos ir derinimo su acquis gaires, taip pat į tai, kad Islandija yra Europos ekonominės erdvės narė, reikia iš dalies pakeisti 4 straipsnį įtraukiant pastraipą, kurioje nustatoma, kad parama Islandijai teikiama remiantis tik metiniame Komisijos plėtros dokumentų pakete esančiais pranešimais ir strategijos dokumentu. Šiuo pakeitimu nustatoma, kad Europos ir stojimo partnerystės Islandijai nebus taikomos. Pasiūlymo srityje taikomos nuostatos 2007 m. birželio 12 d. Komisijos reglamentas (EB) Nr. 718/2007, įgyvendinantis Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) ([2]). Derėjimas su kitomis Europos Sąjungos politikos sritimis ir tikslais Netaikoma. KONSULTACIJOS SU SUINTERESUOTOSIOMIS šALIMIS, TIRIAMųJų DUOMENų RINKIMAS IR NAUDOJIMAS Nepriklausomo tyrimo ir konsultacijų su suinteresuotosiomis šalimis neprireikė. Poveikio vertinimas Netaikoma. TEISINIAI PASIūLYMO ASPEKTAI Siūlomų veiksmų santrauka Reikia iš dalies pakeisti 2006 m. liepos 17 d. Tarybos reglamento (EB) Nr. 1085/2006, nustatančio Pasirengimo narystei pagalbos priemonę (IPA), II priedą įtraukiant Islandiją į potencialių šalių kandidačių sąrašą. Teisinis pagrindas Europos bendrijos steigimo sutarties 181a straipsnis kartu su Europos Sąjungos sutarties 49 straipsniu. Subsidiarumo principas Netaikoma. Proporcingumo principas Netaikoma. Pasirinkta priemonė Siūloma priemonė – Tarybos reglamento pakeitimas. Kitos priemonės būtų netinkamos dėl šios priežasties: reglamentas turi būti iš dalies keičiamas reglamentu. POVEIKIS BIUDžETUI Poveikio biudžetui nėra. Papildoma informacija Supaprastinimas Netaikoma. 2009/0163 (CNS) Pasiūlymas TARYBOS REGLAMENTAS iš dalies keičiantis 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 181a straipsnį, atsižvelgdama į Komisijos pasiūlymą ([3]), atsižvelgdama į Europos Parlamento nuomonę ([4]), atsižvelgdami į Regionų komiteto nuomonę ([5]), kadangi: 1. 2006 m. liepos 17 d. Tarybos reglamente (EB) Nr. 1085/2006 ([6]), nustatančiame Pasirengimo narystei pagalbos priemonę (IPA), numatyta padėti narystės siekiančioms šalims kandidatėms ir potencialioms šalims kandidatėms palaipsniui prisiderinti prie Europos Sąjungos standartų ir politikos sričių, įskaitant, prireikus, acquis communautaire . 2. Europos Sąjungos sutarties 49 straipsnyje nustatyta, kad kiekviena Europos valstybė, gerbianti laisvės, demokratijos, pagarbos žmogaus teisėms ir pagrindinėms laisvėms bei teisinės valstybės principus, gali pareikšti norą tapti Sąjungos nare. 3. 2006 m. gruodžio 14 d. Europos Vadovų Taryba savo išvadose pareiškė atnaujintą susitarimą dėl plėtros, įskaitant principą, kad kiekviena paraišką pateikusi šalis vertinama pagal jos nuopelnus. 4. 2009 m. liepos 16 d. Islandijai pateikus paraišką dėl narystės Europos Sąjungoje, Taryba paprašė Komisijos pateikti Tarybai savo nuomonę dėl Islandijos paraiškos. Todėl Islandija gali būti laikoma potencialia šalimi kandidate. 5. Pagal Tarybos reglamentą (EB) Nr. 1085/2006 pagalba Vakarų Balkanų potencialioms šalims kandidatėms ir šalims kandidatėms ir Turkijai teikiama remiantis, inter alia , Europos ir stojimo partnerystėmis. 6. Islandija yra Europos ekonominės erdvės narė, todėl pagalba pagal Tarybos reglamentą (EB) Nr. 1085/2006 teikiama deramai atsižvelgiant į metiniame Komisijos plėtros dokumentų pakete esančius pranešimus ir strategijos dokumentą, PRIĖMĖ ŠĮ REGLAMENTĄ: 1 straipsnis Tarybos reglamentas (EB) Nr. 1085/2006 iš dalies keičiamas taip: 7. 4 straipsnis papildomas šia pastraipa: „Islandijai pagalba teikiama visų pirma atsižvelgiant į Komisijos plėtros dokumentų pakete esančius pranešimus ir strategijos dokumentą.“ 8. II priede po žodžių „Bosnija ir Hercegovina“ įterpiamas žodis „Islandija“. 2 straipsnis Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Komisijos narys Olli REHN ([1]) OL L 210, 2006 7 31 , p. 82; klaidų ištaisymas OL L 18, 2007 1 25, p. 11. ([2]) OL L 170, 2007 6 29 , p. 1. ([3]) OL C , , p. . ([4]) OL C , , p. . ([5]) OL C , , p. . ([6]) OL L 210, 2006 7 31 , p. 82; klaidų ištaisymas OL L 18, 2007 1 25, p. 11.